ROMANIA

## JUDETUL BRAILA

**CONSILIUL LOCAL VICTORIA**

**HOTARAREA** Nr. 49

Din 31.08.2020

privind : **scoaterea la licitaţie publică în vederea închirierii unui spaţiu în suprafată de 7,5 mp situat în clădirea Cămin cultural din satul Victoria, aflat în domeniul public al comunei Victoria**

 Consiliul local Victoria întrunit în sedinţa extraordinară din 31.08.2020;

 Având în vedere referatul de aprobare al d-lui primar Dorobanţu Stăvărel în calitate de iniţiator al proiectului de hotărâre, înregistrat sub nr.6805/28.08.2020,

 Având în vedere raportul de specialitate al d-nei Făşie Ioana având funcţia publică de execuţie inspector în cadrul compartimentului financiar-contabil, achiziţii publice, înregistrat sub nr.6803/28.08.2020;

 Având în vedere raportul de specialitate al d-nei Lăudatu Dumitra având funcţia publică de execuţie inspector în cadrul compartimentului impzite si taxe locale, înregistrat sub nr. 6738/26.08.2020;

Având în vedere prevederile art.553, alin.(1), art.554, art.555, alin.(1), art.861, alin.(3), art.871, alin.(3) şi art.1778, alin.(1) din Legea nr.287/2009 – Codul Civil, republicată, cu modificările şi completările ulterioare;

 Văzând avizul consultativ al comisiilor de specialitate din cadrul consiliului local:

* activităţi economico – financiare, administrarea domeniului public si privat, agricultură;
* activităţi social-culturale, învăţământ, sănătate, muncă şi protecţie socială, protecţie copii, culte, tineret şi sport;
* urbanism şi amenajarea teritoriului, protecţia mediului, juridică şi de disciplină, apărarea ordinii şi liniştii publice

 Având în vedere prevederile art.129, alin.(6), lit.a) şi art.333, alin.(1) din OUG nr.57/2019 privind Codul administrativ, cu modificările şi completările ulterioare;

 In temeiul art.139, alin.(3), lit.g) şi art.196, alin.(1), lit.a) din OUG nr.57/2019 privind Codul administrativ, cu modificările şi completările ulterioare;

**HOTARASTE:**

 **Art.1.** Se aprobă scoaterea la licitaţie publică în vederea închirierii unui spaţiu în suprafată de 7,5 mp situat în clădirea Cămin cultural din satul Victoria, aflat în domeniul public al comunei Victoria, înscris în cartea funciară nr.73920, număr cadastral 73920-C1, valoare de inventar 15596 lei, cu desţinaţia spaţiu de lucru pentru activităţi financiare.

 **Art.2.** Durata închirierii se stabileşte la 1(unu) an, cu posibilitate de prelungire, iar preţul minim al închirierii la 2 euro/mp/lună.

 **Art.3**. Se aprobă studiul de oportunitate prevăzut în anexa nr.1 care face parte integrantă din prezenta hotărâre.

 **Art.4**. Se aprobă documentaţia de atribuire prevăzut în anexa nr.2 care face parte integrantă din prezenta hotărâre.

 **Art.5.** Se împuterniceşte d-l primar Dorobanţu Stavărel pentru a semna contractul de închiriere, în numele comunei Victoria, judetul Brăila.

 **Art.6.** Prezenta hotărâre va fi adusă la cunoştinţă publică, comunicată Primarului comunei Victoria şi Instituţiei Prefectului Judeţul Brăila prin grija secretarului general al comunei Victoria.

***Aceasta hotarare a fost adoptata cu un numar de ­­12 voturi, din numarul total de 13 consilieri locali în funcţie, indeplinindu-se cerinta de majoritate absolută*.**

  **Preşedinte de şedinţă Contrasemnează pentru legalitate**

 **Consilier local Secretar general**

 **Daniel Dimache Vasile Mihai**